Муниципаль мәктәпкәчә белем бирү учреждениесе “Актаныш авылы гомуми үсеш бирүче №2 балалар бакчасы”

*Кызылтүш безгә кайтты*

Югары категорияле

тәрбияче Мингазова Г.Ә.

***Тема:*** *”Кызылтүш безгә кайтты”- хикәя төзеп сөйләү. “Балыкчылар” дидактик уены.*

***Максат:***

*Белем бирү: Сорауларга тулы, җәенке җөмләләр белән җавап бирергә, схема буенча хикәя төзеп сөйләргә өйрәтү.* *Табигать күренешләре белән балалар арасында бәйләнеш булдыру.*

*Үстерү: Алдагы занятиеләрдә алган белемнәрен ныгыту, дидактик уеннар аша балаларның сөйләм телләрен үстерү, хәтерләрен, иҗадилыкларын арттыру.*

*Тәрбия бирү: Табигатьтәге җан ияләренә карата сак караш, шәфкатьлелек тәрбияләү. Матурлыкны күрә белергә, сокланырга өйрәтү.*

*Сүзлек өстендә эш: Җәтмә, кармак,балаларның авазларны һәм сүзләрне дөрес әйтүләренә, басымны дөрес куюларына ирешү.*

*Материал: Хикәя төзү өчен схема-рәсемнәр, магнитлы кармак, шигырьләр өчен рәсемнәр, “Нәрсә җитми” дидактик уенына рәсемнәр, су өчен зәңгәрсу тукыма.*

*Алдан эшләнгән эш: Кошлар турында әңгәмә, рәсемнәрен карау, исемнәрен ныгыту. Ф.Зыятдинова “Кызылтүш” шигырен уку.* ***Занятие барышы:*** *Балалар, хәзер елның кайсы вакыты? Җылы яктан безгә нинди кошлар килә? Бер сүз белән аларны ничек атыйлар? Схема элү, сораулар:*

*-Күчмә кошларның берсе- кызылтүш бездә кунакта. Ул безгә каян килгән? Килгәч нәрсә ясаган? Йомыркалар салгач ул нишләгән? Кызылтүшләр өйдә юкта песи нәрсә эшләгән?*

*Аннары шул схемага карап балалардан хикәя сөйләтү.(3-4 бала)*

*Йомгаклау:Кызылтүшләр ояга кемнең дә булса кагылганын белсә, ул ояны ташлап китәләр. Шуңа күрә кош ояларына, гомумән җәнлек балаларына тияргә ярамый.*

*-Яз көне күп итеп балык тотарга ярыймы?*

*-Әйе, ярамый, чөнки яз көне балыклар уылдык чәчә, ә ул уылдыктан яңа балыклар үсә. Яз көне җәтмәләр белән балык тотарга ярамый.Ә кармак белән әз генә тотсаң ярый, чөнки балык файдалы ризык. Бераз ял итеп алыйк та балыкка барырбыз.*

*Физкультминут:*

*Агыйделкәй бар бездә, безнең авыл янында.*

*Шаулый куак, агачлар, аның тирә-ягында.*

*Көзге кебек ялтырап, җем-җем итә сулары.*

*Балык тотып суда йөзеп, рәхәт соң кайтулары.*

*(Һәр юл хәрәкәт белән бара)*

*-Менә сезнең алда Агыйдел елгасы (зәңгәр тукыма). Анда балыклар. Тик балыклар гади түгел, алтын, тылсымлы балыклар. Әйдәгез кармак белән тотып карыйк әле, тылсымы нидә икән.(балалар кармакка балык эләктерә, артында биремнәр):*

*1.”Бер сүз белән әйт” дидиактик уены.*

*2.”Нәрсә җитми” дидиактик уены.*

*3.”Кайда, кем буласың” дидиктик уены.*

*4.”Капма-каршысын әйт” дидиактик уены.*

*5.Тизәйткечләр әйтергә.*

*6.Занятиедә өйрәнгән шигырьләрне сөйләргә (рәсемнәр эленә)*

*7.”Үскәч ул кем булыр” дидактик уены.*

*Балыкларны тотарга әти- әниләрегездән башка барырга ярыймы? Әйе, елга, күл буйларына уйнарга да, балык тотарга да үзегез генә барырга ярамый.*